Á því eru miklar líkur þar sem þingmenn stjórnarandstöðunnar hafa verið duglegir að kalla eftir frumvörpunum undanfarnar vikur , fjallað um mikilvægi þess að stjórnarflokkarnir standi við stóru orðin . Ríkisstjórnin stendur við orð sín . Verið er að framkvæma leiðréttinguna sem boðuð var í lok nóvember . Forsendubrestur leiðrétturÍ kynningunni í nóvember var gert ráð fyrir að verðtryggð húsnæðislán yrðu færð niður um fjárhæð sem samsvaraði verðbótum umfram verðbólgu á tímabilinu desember 2007 – 2010 . Við útreikning kom hins vegar í ljós að forsendubresturinn hafði eingöngu áhrif á lán á árunum 2008 og 2009 og því liggur staða verðtryggra lána yfir það tímabil til grundvallar leiðréttingunni . Umfang skuldaleiðréttingarinnarSkuldafrumvörpin sem nú eru komin fram eru almenn aðgerð í þágu heimilanna , en ekki sértæk . Heildarumfang leiðréttingarinnar eru áætlað um 150 milljarðar króna og mun hún ná til um 100 þúsund heimila . EinfaltFramkvæmdin verður einföld fyrir almenning þó um stórt og flókið verkefni sé að ræða . Einstaklingar sækja um leiðréttingarnar rafrænt á vef ríkisskattstjóra og verður umsóknartímabilið frá 15. maí – 1. september 2014 . Ástæða þess að miðað er við 15. maí er sú að þá á vorþingi að vera lokið og skuldamálin að fullu afgreidd í gegnum þingið . Ferlið mun ganga hratt fyrir sig og í lang flestum tilvikum ætti að vera hægt að sjá áhrif aðgerðarinnar strax að loknu umsóknarferli í haust . Höfuðstólslækkun og séreignasparnaðurFrumvörp ríkisstjórnarinnar í skuldamálum heimilanna eru tvö , annars vegar frumvarp um leiðréttingu verðtryggðra fasteignalána og hins vegar frumvarp um séreignasparnað og ráðstöfun hans til greiðslu húsnæðislána og húsnæðissparnaðar . Hægt verður að byrja að nýta séreignasparnaðinn í júlí og tryggja sér um leið skattaafslátt ríkisstjórnarinnar . Ekki er um að ræða uppsafnaða inneign því stór hluti fólks nýtti hann eftir hrunið . Heldur er um að ræða séreignarsparnað næstu þriggja ára . Hér er jafnframt um að ræða nýja hugsun í húsnæðismálum . Þeir sem eru ekki með fasteignalán geta nýtt sér séreignarsparnaðarúrræði til að spara fyrir kaup á íbúðarhúsnæði . Að lokumEins og ég hef alltaf sagt þá er ég ánægð að um sé að ræða almenna aðgerð en ekki sértæka . Nú þegar er unnið að verðtryggingarmálum inni í ráðuneytum , þar sem horft er bæði til meirihlutaálits og sérálitis . Mikilvægt er að þau mál komi til umræðu í þinginu sem allra fyrst . Að mínu mati er nauðsynlegt að verðtryggingin verði afnumin um leið og aðgerðir í skuldamálum ná fram að ganga . Það er óhætt að halda því fram að ríkisstjórnin vinni að bættum hag heimila í landinu . Á næstu dögum mun verkefnastjórn um framtíðarskipan húsnæðismála skila af sér vinnu þar sem tekið er á mörgum mikilvægum málum , eins og t.d. lyklafrumvarpinu og úrræðum á almennum og félagslegum leigumarkaði . Greinin birtist á visir.is 28. mars 2014